OMS: Imunizarea colectivă este o strategie lipsită de etică în lupta contra coronavirusului.
Șeful OMS consideră că imunitatea colectivă nu este o opțiune în lupta contra coronavirusului. "Imunitatea colectivă se realizează prin protejarea oamenilor de un virus, nu prin expunerea la acesta“, a spus el.
Șeful Organizației Mondiale a Sănătății este împotriva ideii că imunitatea colectivă ar putea fi o strategie realistă pentru a opri pandemia, numind astfel de propuneri "neetice“.Tedros Adhanom Ghebreyesus spune că oficialii din domeniul sănătății își propun, în mod obișnuit, imunitatea de "turmă“ – unde întreaga populație este protejată de un virus, majoritatea fiind imunizați – prin vaccinare. Spre exemplu, Tedros a menționat că, pentru a obține imunizarea colectivă împotriva rujeolei, de exemplu, aproximativ 95% din populație trebuie vaccinată."Imunitatea colectivă se realizează prin protejarea oamenilor de un virus, nu prin expunerea la acesta“, a spus el."Niciodată în istoria sănătății publice nu s-a folosit imunizarea de grup ca strategie de răspuns într-o epidemie. Este problematic din punct de vedere ştiinţific şi etic“, a menționat Tedros, numind strategia "imorală“.Tedros a mai spus că OMS estimează că mai puțin de 10% din populație are imunitate la coronavirus, ceea ce înseamnă că marea majoritate a lumii se poate îmbolnăvi.